kardosdrur/scandi-wiki huggingface dataset:
Unihoc Floorball Ligaen 2018-19

Floorballligaen 2018-19 (Unihoc Floorball Ligaen af sponsorårsager) var den 27. sæson af bedste herreliga i Danmark i floorball, og den blev administreret af Floorball Danmark. Der var 10 hold i ligaen, og de otte bedste hold kvalificerede sig til DM kvartfinalerne.

Deltagere

Trænere

Grundspil

Topscorer

Slutspil

Topscorer

Danmarksmestrene

Kvalifikationskampe 
Da Floorballigaen udvides til seks hold i henholdvis øst og i vest, vil der ikke være kvalifikationskampe til den kommende sæson.

Spillerkåringer

Årets hold 
Kåres i slutningen af sæson af læserne på www.floorballnyt.blog

Månedens spiller

Månedens kæde

Årets U20 hold 

Kilde:

Årets U17 hold 

Kilde:

Årets U20 spiller 
Mathias Glass, Benløse Floorball

Årets U17 spiller 
Simon Lehnert, Vanløse Floorball

Referencer 

Floorball-Ligaen
Polyen

Polyen er betegnelsen for et kemisk stof, en carbonforbindelse, der indeholder flere dobbeltbindinger, ofte konjugerede, dvs. alternerende dobbeltbindinger og enkeltbindinger. Typiske eksempler er de syntetiske polymerer kaldet polyacetylener.

På grund af de konjugerede dobbeltbindinger er mange polyener farvede stoffer.

Elektrisk ledende polymerer 
Tilsætning af små mængder af andre kemiske stoffer til de lineære syntetiske polymerer af acetylen giver en elektrisk ledende polymer, et "plastikmetal". Tilsætningsstoffer kan f.eks. være et halogen eller et alkalimetal, se doteringsmiddel. Sådanne "forurenede" polymerer startede udviklingen af elektrisk ledende organiske stoffer (se også grafen) og gav tre forskere Nobelprisen i kemi i 2000: Hideki Shirakawa, Alan Heeger og Alan MacDiarmid

Nogle eksempler på polyener

Henvisninger og eksterne links 

Polymerkemi
Organisk kemi
Maria Lindblad Christensen

Maria Lindblad Christensen (født 3. juli 1995) er en dansk fodboldspiller, der spiller for FC Nordsjælland i Gjensidige Kvindeligaen og for Danmark.

Karriere

Klub 
Maria Lindblad begyndte da hun var 4 år gammel at spille fodbold i klubben Houlkær, hvor hun spillede sammen med drengene. I 2005 flyttede Maria til klubben Team Viborg, hvor hun spillede sammen med piger. Som 13-årig spillede hun på klubbens U18 DM hold. Som 16-årig blev Maria rykket op på klubbens 1. hold som spillede i 3F-ligaen. I sommeren 2012 flyttede hun til Hjørring for at spille for Fortuna Hjørring. Hun fik sin debut for Fortuna Hjørring den 23.september 2012 mod Taastrup. Hun fik debut som 16-årig i Champions League, da Heidi Johansen pludselig blev skadet.

Landshold 
Hun fik debut på landsholdet den 22. oktober 2016 i en 1-0 sejr mod Island. 
Hun blev udtaget til Danmarks trup til EM 2017 i Holland.

Referencer

Eksterne henvisninger 
 

Kvindelige fodboldlandsholdsspillere fra Danmark
Fodboldspillere fra Fortuna Hjørring
Fodboldspillere fra Team Viborg
Driva Station

Driva Station (Driva stasjon) var en jernbanestation på Dovrebanen, der lå i Oppdal kommune i Norge.

Stationen åbnede 20. september 1921, da banen blev forlænget fra Dombås til Støren. Den blev nedgraderet til trinbræt 1. april 1959. Betjeningen med persontog ophørte 30. maj 1965, og 1. februar 1971 blev stationen nedlagt.

Stationsbygningen blev opført efter tegninger af Jens Flor. Bygningen var af den mindste type, der blev benyttet på den nordlige del af den "oprindelige" Dovrebanen (strækningen over Dovre). Tilsvarende bygninger blev opført på stationer som Fagerhaug, Engan, Garli og Snøan. Stationsbygningen i Driva står fortsat og benyttes som bolig.

Litteratur

Eksterne henvisninger

Noter 

Stationer på Dovrebanen
Nedlagte jernbanestationer i Norge
Etableret i 1921
Ophørt i 1971
Jernbanestationer i Trøndelag
Drivstua Station

Drivstua Station (Drivstua stasjon) er en tidligere jernbanestation på Dovrebanen, der ligger i Drivdalen i Oppdal kommune i Norge.

Stationen åbnede 20. september 1921, da banen blev forlænget fra Dombås til Støren. Stationen blev fjernstyret 11. december 1968 og gjort ubemandet 1. januar 1969. Betjeningen med persontog ophørte 1. juni 1986, og i dag fungerer den tidligere station som fjernstyret krydsningsspor.

Den toetages stationsbygning i sortmalet træ blev opført til åbningen i 1921 efter tegninger af jernbanearkitekten Erik Glosimodt. Den indgår i hans serie af højfjeldsstationer, der blev tegnet i perioden 1917 til 1921. Stationen omfatter desuden et kombineret udhus og pakhus med tørvetag ligesom stationsbygningen samt en lokomotivremise beklædt med skifer. Oprindeligt var der også en drejeskive. De godt bevarede stationsbygning og pakhus blev fredet i 1997.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1921
Jernbanestationer i Trøndelag
Engan Station

Engan Station (Engan stoppested) var en jernbanestation på Dovrebanen, der lå i Oppdal kommune i Norge.

Stationen åbnede som holdeplads 20. september 1921, da banen blev forlænget fra Dombås til Støren. Betjeningen med persontog ophørte 30. maj 1965, og 22. marts 1971 blev stationen nedlagt.

Stationsbygningen blev opført til åbningen efter tegninger af Jens Flor. Bygningen var af den mindste type, der blev benyttet på den nordlige del af den "oprindelige" Dovrebanen (strækningen over Dovre). Tilsvarende bygninger blev opført på stationer som Fagerhaug, Driva, Garli og Snøan. Stationsbygningen i Engan blev revet ned i 1978 og genopført i ændret form på Halsetløkka camping, nord for Oppdals byområde. I Engan står der fortsat en banevogterbolig.

Litteratur

Eksterne henvisninger 

 Drivdalen.no om Engan

Noter 

Stationer på Dovrebanen
Jernbanestationer i Norge uden persontrafik
Etableret i 1921
Ophørt i 1971
Jernbanestationer i Trøndelag
Elias Rasmussen

Elias Rasmussen (født 13. maj 1996) er en fodboldspiller fra Færøerne som spiller for den færørske klub Víkingur Gøta. Han har tidligere spillet for Víkingur Gøta ll og ÍF Fuglafjørður.

Eksterne henvisninger 
 

Fodboldspillere fra Færøerne
Fodboldspillere fra Víkingur Gøta
Fodboldspillere fra ÍF Fuglafjørður
David Friedman

David Director Friedman (født 12. februar 1945) er en anarkokapitalistisk filosof, økonom og teoretiker.

Eksterne henvisninger 
  Wikiquote: Citater af David Friedman 

Økonomer fra USA
Anarkokapitalister
Anarkokapitalisme
Ruslands Football National League

Ruslands Football National League er den næstbedste fodboldliga i Rusland. Den består af 20 hold. Hvert år rykker to hold op til Premier League, 3. og 4. pladsen spiller Play-off kampe mod Premier League's 13. og 14. plads. 5 hold rykker ned til Football National League.

Vindere og topscorere

Referencer 

Fodboldligaer
Football National League
Etableret i 1992
Ruslands Professional Football League

Ruslands Professional Football League er den tredje bedste fodboldliga i Rusland. Hvert år rykker fem hold op til Football National League. 

Professional Football League er opdelt i 5 zoner, PFL - Syd, PFL - Øst, PFL - Vest, PFL - Mellem og PFL - Ural-Povolzhye. Holdene der rykker ned fra Ruslands Professional Football League rykker ned i Amatør Ligaen.

Fodboldligaer
Professional Football League
Polyyn

Polyyn er betegnelsen for et kemisk stof, en carbonforbindelse, med flere trippelbindinger, ofte konjugerede, dvs. skiftevis trippelbindinger og enkeltbindinger. 

Polyyner kaldes også polyacetylener, en benævnelse, der dog også anvendes om syntetiske polymerer polyener.

I gulerod og ginseng findes polyacetylener som falcarinol, et toxin, der beskytter roden mod svampeangreb. I forsøg har man vist at polyacetylener har en positiv virkning mod inflammation og cancer. Sandeltræ-ordenen indeholder også polyacetylener.

Henvisninger og eksterne links

Polymerkemi
Organisk kemi
Stavanger kunstmuseum

Stavanger kunstmuseum (tidligere Rogaland Kunstmuseum) blev etableret i 1990, efter at have overtaget samlingen fra Stavanger Faste Gallerier, som holdt til i Stavanger kunstforenings lokaler. Samlingens begyndelse kan dog dateres tilbage til 1865 da Stavanger kunstforening blev stiftet. Stavanger kunstmuseum viser skiftende midlertidige udstillinger samt ophængninger fra den faste samling. Stavanger kunstmuseum er en del af MUST – Museum Stavanger AS/AS – efter fusionen med Rogaland Kunstmuseum den 1 . juli 2010 .

Museet ligger på vestsiden af Mosvatnet på Tjensvoll i bydelen Hillevåg i Stavanger. Museet åbnede dørene første gang i de nuværende lokaler i 1992, og har i dag en betydelig samling af norsk kunst fra 1800-tallet og 1900-tallet. Værker af Lars Hertervig udgør tyngdepunktet med over 70 akvareller og oliemalerier, men også Edvard Munch, Kitty Kielland og Christian Krohg er repræsenteret. Museet har også en fast samling med værker doneret af kunstsamlerne Halvdan Hafsten og Jan Groth, samt skulpturen Broken Column af Antony Gormley.

Kunstmuseet viser dele af skulptursamlingen i Mosvannsparken, her bl.a. værker af Aase Texmon Rygh, Bård Breivik, Magnus Vigrestad og Jan Groth.

Eksterne henvisninger 
 Stavanger Kunstmuseum på Kulturnet
 Stavanger kunstmuseum på Flickr
 Stavanger Kunstmuseum på Listen

Kunstmuseer i Norge
Museer etableret i 1990
Museer i Stavanger
Jesper Simo

Jesper Simo (født 15. august 1985 i Silkeborg) er en dansk journalist, der arbejder som kommentator og vært hos TV3 Sport, hvor han bl.a. dækker Premier League, Superligaen og Champions League m.fl. Han er uddannet fra Danmarks Medie- og Journalisthøjskole, og har tidligere været praktikant på Viasat Sport, inden han i 2009 skiftede til Canal 9.

I sommeren 2015 flyttede han med til Discovery Networks Danmark i forbindelse med opkøbet af Canal 9 og den daværende Canal 8. Fra efteråret 2018 var han kommentator på de første tre sæsoner af eSuperligaen.

I marts 2020 skiftede han tilbage til TV3 Sport.

Kilder 

Tv-værter fra Danmark
Sportsjournalister fra Danmark
Personer_fra_Silkeborg
En dansk kyst. Motiv fra Kitnæs ved Roskilde Fjord

En dansk kyst. Motiv fra Kitnæs ved Roskilde Fjord (tidligere En dansk Kyst eller En dansk kyst, motiv fra Kitnæs ved Isefjorden,) er et maleri af Johan Thomas Lundbye malet 1842 og 1843.
Maleriet er et stort monumentalt maleri på 188,5 × 255,5 cm.
Det viser en skrænt ved Roskilde Fjord.

Billedbeskrivelse 
Maleriet viser en stor skrænt, der skærer billedet diagonalt fra øverst i højere hjørne ned mod det diagonalt modsatte hjørne.
Nederst i billedet er stranden, hvor maleriets øjepunkt er.
Maleriets nedre venstre side viser vandet.
Hele scenen ligger i dagslys, hvor sollyset kommer ind fra billedets højre side.

Den øverste venstre del er domineret af en blå himmel med hvide skyer.
På toppen af skrænten gror løvtræer med mørkegrønne blade.
Ellers er toppen beklædt med græs og en fåreflok på omkring et dusin får græsser i sollys.
På toppen skimtes også svagt hvad der synes at være to skikkelser.

Ved skrænten kants ses udliggende græstørve og planterødder, der vidner om erosion.
Skræntens side er hovedsagligt planteløs.
På midten af skrænten ligger et lille nedfalden træ med blade og rødder.
Næsten skjult bag skræntens sides skrå kant midtvejs mellem top og bund ser man nåletræer.
Skræntens side ligger i skygge.

I midten af maleriets venstre side ses en fjern kyst og dets indland i grålige toner.
Landskabet her er en smule kuperet og har små lunde af træer.
En bygning med tårn skimtes svagt, nok en kirke, og to vindmøller ses også.

I billedets mellemgrund midt på stranden står to mænd, en hest og en hestevogn, hvor dets højre hjul er faldet af.

Baggrund 
Som en del af de nationale strømninger i 1830'erne ønskede kunsthistorikeren N.L. Høyen at påvirke kunstnere til at bidrage til en national selvbevidthed.
Lundbye var påvirket af dette program, og kyststrækningen ses som "indbegrebet af dansk landskab".
Lundbye var af den mening at "Hos ham [Høyen] fandt jeg Aand, Kundskaber, Øie, Liv, Begeistring, kort alt, hvad der kunde glæde, trøste, anspore".

I forbindelse med tilblivelse af billedet skrev Lundbye i sin dagbog i 1842:

Statens Museum for Kunst er i besiddelse af Lundbyes skitser med relation til oliemaleriet, dels 'Forstudie til maleriet "En dansk kyst"', dels tegningen "En dansk kyst" fra 1842.

Vurderinger 
Johannes V. Jensen skrev af to omgange om billede.
I teksten Portal til Danmark fra 1933 indledte han med

Litteratur

Henvisninger 

Malerier fra Statens Museum for Kunst
Malerier af J.Th. Lundbye
Malerier fra 1843
Sif Atladóttir

Sif Atladóttir (født 15. juli 1985) er en islandsk fodboldspiller, der spiller for Damallsvenskan klubben Kristianstads DFF og Island.

Karriere 
Sif begyndte sin karriere som angriber, men senere blev hendes foretrukne plads som forsvarer. Hun forlod den islandske klub Valur for at spille for det tyske hold 1. FC Saarbrücken vintersæsonen 2009–10. I 2011 skiftede hun til Kristianstads DFF, efter at Saarbrücken rykkede ned.

Hun fik debut med Islands A-landshold i et 2–1 nederlag til Italien ved Algarve Cup i marts 2007. Hun har deltaget i EM i fodbold 2009, 13 og 17.

Privatliv 
Sif er datter af Atli Eðvaldsson, forhenværende anfører og træner for Islands fodboldlandshold. Hun blev født i Tyskland, mens hendes far spillede for Fortuna Düsseldorf.

Referencer

Eksterne henvisninger 
 

Kvindelige fodboldspillere fra Island
Kvindelige fodboldlandsholdsspillere fra Island
Martin Fisch

Martin Fisch (født 26. januar 1993) er en dansk fodboldspiller.

Karriere

FC Helsingør 
Efter en måneds prøvetræning med FC Helsingør blev det den 3. februar 2017 offentliggjort, at Fisch skiftede til klubben. Her skrev han under på en korttidskontrakt gældende frem til sommeren 2017. Han fik sin debut i NordicBet Ligaen den 26. marts 2016, da Andreas Holm måtte sidde over med en hjernerystelse. Dette var begyndelsen på et forår, hvor han var inde og ude af holdet, men i løbet af slutningen af 2016-17-sæsonen blev stamspiller med ti kampe i alt i foråret.

Denne kontrakt blev i juni 2017 forlænget med to år, efter at den gamle kontrakt stod til at udløbe ved udgangen af juni måned.

I midten af januar 2019 forlod Fisch FC Helsingør. Det blev begrundet i manglende overstemmelse mellem formiddagstræninger i FC Helsingør og civil karriere.

Referencer

Eksterne henvisninger 
 

Fodboldspillere fra Danmark
Fodboldspillere fra FC Helsingør
The Women's Tour 2017

The Women's Tour 2017 var den 4. udgave af cykelløbet The Women's Tour. Løbet var en del af UCI Women's World Tour og blev arrangeret fra 7. til 11. juni 2017.

Hold og ryttere

Danske ryttere 
Cecilie Uttrup Ludwig kørte for Cervélo-Bigla Pro Cycling
Camilla Møllebro kørte for Team VéloCONCEPT Women
Christina Siggaard kørte for Team VéloCONCEPT Women

Etaperne

1. etape

2. etape

3. etape

4. etape

5. etape

Resultater

Eksterne henvisninger 
 

2017
Cykelløb i 2017
Tour of Chongming Island 2017

Tour of Chongming Island 2017 var den 11. udgave af cykelløbet Tour of Chongming Island. Løbet var en del af UCI Women's World Tour og blev arrangeret fra 5. til 7. maj 2017.

Hold og ryttere

Danske ryttere 
Julie Leth kørte for Wiggle High5
Camilla Møllebro kørte for Team VéloCONCEPT Women
Christina Siggaard kørte for Team VéloCONCEPT Women

Etaperne

1. etape

2. etape

3. etape

Resultater

Eksterne henvisninger 

2017
Cykelløb i 2017
Lurisk dans

De luriske danse omfatter en række folkedanse, der er populære blandt forskellige grupper af luriske folk, som har dannet, udviklet sig og overført i de efterfølgende generationer.

På grund af opdagede genstande og arkæologiske udgravninger fra luriske beboede områder som Kozagaran, Tepe Giyan, Tepe Musiyan, CheghaMish og Kul-e Farah er det tydeligt, at dansehistorien foregår under de ariske vandringer indad i det iranske plateau.

Dansestil 

Der er mange dansestile, der er fælles i luriske beboede områder. De mest fremherskende kurdiske dansestile er lommetørklæde dans, Čupi danser (herunder SanginSamâ, Se-Pâ (tre trin) og Du-Pâ (To trin)), og pinddansen (Çubâzi eller Tarka-bâzi), der er kampsport.

Noter 
 

Dans
Kultur i Iran
Rigstelefonen

Rigstelefonen (indtil 1940'erne Statstelefonen) var en dansk telefontjeneste, der blev grundlagt i begyndelsen af 1900-tallet. Tjenesten blev benyttet til afvikling af telefonsamtaler mellem landsdelene, der havde hver deres telefonselskaber. Rigstelefonen benyttede en netværk af rigscentraler, der var placeret i de større byer, typisk sammen med det lokale postkontor. Større virksomheder og offentlige institutioner kunne være tilsluttet rigscentralerne som rigstelefonabonnenter, hvilket gav dem mulighed for hurtigere afvikling af langdistancesamtaler.

Behovet for tjeneste faldt, efterhånden som de lokale telefontjenester blev automatiseret. I den forbindelse blev rigscentralerne også afviklet, idet Post- og Telegrafvæsenet og telefonselskaberne etablerede fælles centraler. Den sidste rigscentral blev nedlagt i begyndelsen af 1980'erne. Rigstelefonen blev nedlagt i 1991, hvor telefonselskaberne og Post- og Telegrafvæsenets teletjenester blev slået sammen til Tele Danmark, det nuværende TDC.

Kilder 
 H.P. Hansen: Rigstelefonen i Den Store Danske, Gyldendal. Hentet 6. oktober 2017.

Telefoni
Ophørt i 1991
Haugvikbåden

Haugvikbåden er en båd, der blev fundet i en mose i Haugvik i Sømna kommune i Nordland i Norge. Ved en kulstof 14-datering udført i 2006 fastslog forskere, at båden er mindst 2500 år gammel og en af de ældste i Norge.

Fundet 
Moseområdet ligger mellem to lave bjergrygge syd for Haugvik omkring 300 m fra kysten. Mosen ligger 10-12 m over havet, men da båden blev bygget omkring 500 f.Kr. var havet op mod 11,5 m højere, og området har været tæt på havet.

I 1920'erne fandt man rester af en båd under udgravninger til dræningsgrøfter. Fundene blev taget op og lagt på jorden, hvor de blev liggende til 1943. Der blev gjort et andet fund i 1931, hvor Ole Haugvik fandt bådrester, der lå direkte på sandbunden i mosen. Haugvik indsmurte delene i tjære for at forhindre dem i at rådne yderligere.

I juli 1941 kom lærer Johannes Dahl fra Bindal til fundstedet og besigtigede de bevarede dele for at tage dem med til Videnskapsselskapets museum i Trondheim. Han fik den bedst bevarede planke savet i to, muligvis for at gøre den nemmere at transportere. Der blev først udført en videre undersøgelse af fundstedet i september 2006, hvor Vitenskapsmuseet foretog en arkæologisk udgravning, dog uden at gøre yderligere fund.

Haugvikbåden 
Ved kulstof 14-datering fastslog man i 2006, at båden var mellem 2500 og 2800 år gammel, hvorved den er den ældste plankebyggede båd fundet i Norge. Prøverne gav to forskellige resultater idet den første gav 840-540 f.Kr og den anden 780-420 f.Kr.

Der er bevaret to dele af planker med gennemgående trænagler, samt fire meget nedbrudte træstykker, der sandsynligvis stammer fra spanterne. Det er fremstillet af fyrretræ, med undtagelse af trænaglerne, som er af selje-pil eller bævreasp. Planken, som blev savet over, er 2,05 m lang og 0,23 m bred, med en tykkelse på mellem 1,5 og 1,8 cm.

Fundet viser, at man allerede i yngre bronzealder har haft en højt udviklet tømrerteknik og har kunnet fremstille større både. Det bekræfter de mange afbildninger af både, som findes på helleristninger i hele Skandinavien.

Se også 
 Hjortspringbåden - et andet bronzealderfartøj

Eksterne henvisninger 
 Morten Sylvester: Norges eldste båt" artikel i Spor nr. 2 2006

Noter 

Oldsager fra Bronzealderen
Museumsskibe
Norges historie
Sørumbåden

Sørumbåten eller Bingenbåden er en omkring 9,8 meter lang norsk stammebåd, som blev fundet i Sørum kommune i Akershus. Den er dateret til ca. år 170 Fvt.: førromersk jernalder.

Båden, som blev fundet i Glomma ved udløbet af Rømua neden for Bingsfossen, blev udhulet med jernøkse af en ca. 11 m lang egestamme og kunne bære tolv mand med håndvåben. Sørumbåten er en af de ældste både, der er fundet i Norge. Den har været udstillet på Norsk Maritimt Museum i Oslo siden maj 2005. Der er fremstillet en rekonstruktion af båden, som befinder på Fetsund Lenser i Glomma.

Litteratur 
 Torstein Arisholm og Pål Nymoen. 2005. Stokkebåter. Nytt om Sørumbåten og andre norske stokkebåter. Norsk Sjøfartsmuseum. Skirft nr. 49 - Oslo 2005. 

Oldsager fra skandinavisk jernalder
Museumsskibe
Norges historie
Ny Ateisme

Ny ateisme, Nyateisme eller Neo ateisme (engelsk: New Atheism) er Gary Wolfs beskrivelse fra 2006 af polemisk indstillet ateisme. 

Den ny ateisme er kritik mod overtro og religion, der ikke bare skal tolereres, men bør modvirkes, kritiseres og afsløres med rationelle argumenter . Den ny ateisme mener, at religion har stor og negativ indflydelse på politik, statsførelse og uddannelse. Ny ateisme overlapper ofte sekulær humanisme og antiteisme især i sin kritik af, hvad mange nye ateister betragter som indoktrinering eller beskadigelse af børn (som omskæring) og fastholdelse af ideologier, der bygger på det overnaturlige). Der er rejst kritik af den nye ateisme for at være militant og fundamentalistisk, blandt andet af de danske forfattere Lars Christiansen og Lars Sandbeck i bogen `Gudløse hjerner`. 

Begrebet "ny ateisme" blev første gang brugt af Gary Wolf i en 2006 artikel i magasinet Wired.

Se også
 AteismePlus

Noter 

Ateisme
Wendie Renard

Wendie Thérèse Renard (født 20. juli 1990) er en fransk is fodboldspiller, der spiller for og er anfører for både Division 1 Féminine klubben Olympique Lyon og Frankrigs landshold. Hun spiller centralt som forsvarer.

Karriere

Klub 
Før hun flyttede til den eurpæiske del af Frankrig, spillede Renard for Essor-Préchotain på hendes hjemmeø, Martinique. Hun blev en del af Lyon i 2006 og siden 2007–08 sæsonen har hun været en af de faste, der starter på holdet, der vandt fem titler på rad fra 2006–2011 og Challenge de France i 2008. I 2010 spillede Renard med i finalen i UEFA Women's Champions League og i 2010–11 udgaven, hjalp hun Lyon med at vinde turneringen. Hun scorede åbningsmålet i en 2–0 sejr over Turbine Potsdam i finalen.

International karriere 
Renard har spillet for Frankrigs ungdomslandshold på U19 og U20. Hun fik debut på Frankrigs A-landshold ved Cyprus Cup 2011 i en kamp mod Schweiz. Renard har siden da repræsenteret Frankrig to gange ved VM i fodbold og to gange ved de Olympiske lege, og har været landsholdets anfører siden september 2013.

Internationale mål

Referencer

Eksterne henvisninger 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Olympique Lyon
Fodboldspillere fra Olympique Lyon (kvinder)
Medeltidsmuseet

Medeltidsmuseet (tidligere Stockholms medeltidsmuseum) er et historisk museum på Helgeandsholmen i Stockholm. Dets formål er at vise byens historie og samfundsliv i middelalderen.

Museet åbnede i 1986 og findes under Riksplan og Norrbron. I museet findes det ruiner fra bymuren fra  begyndelsen af 1500-tallet. De blev udgravet mellem 1978 og 1980 i forbindelse med ombygningen af Riksdagshuset. Totalt har museet 1750 m² udstillingsområde og 850 udstillede genstande fra hele Stockholm.

En af de mest berømte genstande er det 20 meter lange Riddarholmsskibet, som blev bygget i senmiddelalderen og fundet i 1930 i forbindelse med oprensning af Riddarholmskanalen. Fundet var årsagen til, at museet blev grundlagt, og var museets første registrerede genstand. I 1986 blev Stockholms medeltidsmuseum tildelt European Museum of the Year Award for sin nyskabende og pædagogiske udformning, skabt af museumschefen Margareta Hallerdt og billedkunstneren Kerstin Rydh, der var museets formgiver.

Mellem 2007 og 2010 holdt museet lukket på grund af restaureringen af Norrbro, og i mellemtiden blev museet renoveret og moderniseret. Imens genopbyggedes en del af udstillingen i Kulturhuset på Sergels Torg.

Referencer

Eksterne henvisninger 
 Stockholms Medeltidsmuseum

Museer i Stockholm
Museer etableret i 1986